recursal/SuperWikiNEXT-32B huggingface dataset:
Datin Dr **Wendy Wong** merupakan seorang pelakon, penerbit TV dan ahli perniagaan. Dia fasih berbahasa Inggeris, Bahasa Melayu dan Mandarin.

Perkahwinan
-----------

Wendy Wong telah berkahwin dengan seorang Ahli Perniagaan iaitu Dato’ Yacob Chik. Perkahwinan mereka dikurniakan seorang anak perempuan. Nama islam Wendy Wong ialah Wani Wendy Wong Abdullah.

Penghasilan Karya
-----------------

Wendy Wong menjalankan perniagaan penerbitan bersama bersama rakan kongsinya, Dato’ Nancie Foo, di bawah syarikat Produksi Seni 2020 Sdn. Bhd yang telah ditubuhkan sejak 1997. Antara Karya yang pernah dikeluarkan oleh Produksi Seni 2020 Sdn. Bhd ialah Moonlight Saigon, Kisah Benar, Red Haired Tumbler di Malaya dan 
Karya movie terbaru yang bakal ditayangkan tidak lama lagi ialah Sumpahan Jerunei.

Penglibatan dalam persatuan
---------------------------

Wendy Wong mula aktif dalam persatuan sejak memegang beberapa jawatan antaranya ialah ; 

* Bendahari Kehormat Persatuan Penerbit Televisyen Malaysia (PTVM) yang menjawat jawatan berikut Selama 2 penggal (2017 - kini).

* Ahli Jawatankuasa Tertinggi Persatuan Penerbit Televisyen Malaysia (PTVM) (2010 - 2012).

* Ahli Jawatankuasa Tertinggi Persatuan Karwayan Filem Malaysia (GAFIM) (2013 - 2015)

* Juruaudit Persatuan Filem Malaysia (PFM)(2005 - 2010).

Sumbangan
---------

Wendy Wong merupakan Pengerusi Penaja bagi Festival Filem Malaysia Ke 24 pada tahun 2011 dan melakukan kerja amal bagi mengumpul dana sebanyak 1 Juta untuk University Tun Abdul Rahman ( UTAR ). Sumbangan Wendy Wong diperingkat luar negara pula berjaya mengumpul dana bagi pembinaan masjid di Cambodia.

Anugerah dan pengiktirafan
--------------------------

1. Anugerah Ijazah Kehormat Doktor Falsafah (PhD) daripada University of Peace (UPEACE) (2019) 

2. Anugerah Malaysia Book of record Mengumpul dana 1 Juta untuk University Tunku Abdul Rahman (2004) 

3. Anugerah Khas Juri - Usaha penggarapan masyarakat majmuk , Festival Filem Malaysia - Red Haired Tumbler di Malaya Movie (1995)

Rujukan
-------

1. ↑  "Keikhlasan yacob tawan hati wani wendy wong". *www.mstar.com.my*.
2. ↑  "Pertukaran karya seni menerusi Produksi Seni 2020". *www.mstar.com.my*.
3. ↑  "Moonlight saigon kisah cinta Malaysia Vietnam". *www.utusanborneo.com.my*.
4. ↑  "Produksi seni dua puluh dua puluh Sdn.Bhd". *cinando.com*.
5. ↑  "Red Haired Tumbler di Malaya". *ms.m.wikipedia.org*.
6. ↑  "Filem Jerunei bakal tampilkan sejarah silam mukah". *suarasarawak.my*.
7. ↑  "Malaysian horror film 'Sumpahan Jerunei' attracts international buyers at Cannes". *www.thestar.com.my*.
8. ↑  "Produser Perlu Sepakat Banteras Rasuah Stesen TV". *www.mstar.com.my*.
9. ↑  "Pegang pada janji belum dengar rtm tiada duit beli konten ptvm". *www.kosmo.com.my*.
10. ↑  "Wendy dapat PHD". *www.pressreader.com*.
11. ↑  "Pemenang Festival Filem Malaysia" (PDF). *www.finas.gov.my*.
Dalam bidang statistik dan matematik stokastik, **ralat** (Jawi: ‏رالت‎code: ms is deprecated ‎ serapan Arab: غَلَط‎, rumi: *ghalaṭ*code: ar is deprecated  "kesalahan; kesilapan"; bahasa Inggeris: *error*) ialah sumber variasi data yang tidak dapat dimasukkan ke dalam model. Dalam kesusasteraan statistik, ralat dikenali juga sebagai **sesatan**, **pengotor**, **baki**, **residu**, atau ***noise***. 

Pada suatu model data sederhana, masing-masing nilai pengamatan (pengamatan) dapat disemak semula menjadi rerata (*mean*) dan simpangannya (*deviation*). Di sini, ralat sama dengan simpangan. Ralat yang demikian ini disebut sebagai ralat pengamatan. 

Dalam pengambilan contoh (sampel) data daripada suatu populasi, ralat diukur daripada penyimpangan nilai purata contoh daripada purata populasi. Ralat ini dikenali sebagai **ralat pengambilan contoh** (*sampling error*) atau **ralat contoh** sahaja.

Rujukan
-------

1. ↑  Abd. Rauf Dato' Haji Hassan; Abdul Halim Salleh; Khairul Amin Mohd Zain (2005). *Kamus Bahasa Melayu-Bahasa Arab Bahasa Arab-Bahasa Melayu*. Shah Alam: Oxford Fajar. m/s. 268. ISBN 967-65-7321-3.

|  |  |
| --- | --- |
| Ikon tunas | Rencana berkenaan statistik ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkaitan matematik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sa'amah Artian** atau juga dieja sebagai **Saamah** dan dikenali dengan panggilan **Ibu Saamah** merupakan salah seorang pelakon filem Melayu tahun 1940-an dan 1950-an. Sa'amah dilahirkan pada 1916 dan berasal dari Medan. Beliau berhijrah ke Singapura pada 1938 bersama rombongan bolero dalam Kumpulan Pagoda sebelum memulakan penglibatan dalam bidang perfileman pada 1948. 

Sa'amah terlibat dengan wayang bangsawan pada usia muda dan kemudiannya menjadi pelakon filem di Malay Film Productions (MFP) di Singapura. Beliau merupakan seorang pelakon terkenal di studio Malay Film Production Ltd dan antara lakonan yang paling diingati ialah filem Bujang Lapok (1957) apabila memegang watak sebagai ibu kepada seniman Allahyarhamah S. Shamsuddin. Beliau telah berlakon dalam lebih 100 buah filem dan filem terakhir beliau ialah Sial Wanita yang diterbitkan oleh Studio Cathay Keris pada tahun 1969.

Sa'amah pernah berkahwin dengan Rahmat Ali yang merupakan seorang peniup trompet dan pemuzik profesional Singapura, dan mempunyai zuriat iaitu antaranya Abdul Rahman dan Rahmah. Saamah mempunyai 10 orang anak.

Beliau meninggal dunia di tanah suci Makkah, Arab Saudi akibat serangan semput pada 20 Disember 1974 lebih kurang jam 3.30 pagi ketika dalam ibadah Haji. Beliau turut dikebumikan di sana.

Filemografi
-----------

Di antara filem-filem lakonan Sa'amah termasuk,

1. Anjoran Nasib
2. Antara Senyum dan Tangis
3. Miskin
4. Sedarah
5. Putera Sangkar Maut
6. Panggilan Pulau
7. Empat Isteri
8. Kipas Hikmat
9. Penarek Becha
10. Hang Tuah
11. Semerah Padi
12. Ribut
13. Seruan Darah
14. Batu Durhaka
15. Bujang Lapok
16. Hantu Jerangkung
17. Anak Pontianak
18. Hantu Kubor
19. Sri Menanti
20. Darah Muda
21. Sri Tanjung
22. Si Tanggang
23. Sri Andalas
24. Nujum Pa' Blalang
25. Samseng
26. Singapura Dilanggar Todak
27. Panji Semerang
28. Lubalang Daik
29. Budi dan Dosa
30. Dupa Cendana
31. Sayang Si Buta
32. Jebak Maut
33. Sial Wanita
34. Ibulah Syurga

Rujukan
-------

* Filem Klasik Malaysia: Pergimu Takkan Kembali Lagi
* Bintang filem veteran meninggal dunia di Mekah. Berita Harian, 8 Januari 1975, Page 2

Pautan luar
-----------

* Sa'amah di Pangkalan Data Filem Internet (IMDb)
The **Denza D9** adalah hibrid semua elektrik dan plug-in minivan yang dihasilkan oleh Denza, yang dilancarkan di pasaran kereta Cina pada bulan Mei 2022. D9 adalah yang pertama dari tiga tiga Model baru untuk 2022. Siri Denza akan melancarkan lima lagi produk berikut pada masa akan datang dengan nama -nama bermula dengan D, E, N, Z, dan surat, ejaan nama Denza.

Gambaran Keseluruhan
--------------------

Denza D9 rear quarter view
Denza D9 interior
Denza D9 rear interior

  

Denza D9 pertama kali dilancarkan di pasaran pada bulan Ogos 2022. Empat varian hibrid dan dua tahap trim elektrik penuh ditawarkan pada pelancaran. Versi hibrid mempunyai harga antara 335,000 RMB hingga 445,000 RMB (49,300 - US $ 65,600), dan julat harga model BEV pergi dari 390,000 RMB kepada 460,000 RMB (57,500 - US $ 67,800). Varian empat tempat duduk ultra-mewah, yang dikenali sebagai Edisi Pengasas Premier, juga boleh didapati sebagai model pengeluaran terhad 99 unit dengan harga 660,000 RMB (US $ 88,400), dan datang dalam kerja cat dua nada khas.

Bagi pedalaman, D9 dilengkapi dengan tujuh skrin dengan tiga di bahagian depan termasuk panel instrumen 10.25 inci, skrin kawalan pusat 15.6 inci, dan paparan kepala. Untuk baris kedua, dua skrin berada di tempat duduk depan, dan dua berada di tempat letak kereta kedua. Terdapat juga peti sejuk di antara tempat duduk depan, yang boleh diakses oleh penghuni di barisan kedua. Mirroring skrin telefon Android juga ditawarkan pada kokpit interaktif pintar TS. Kerusi kapten kedua adalah 10-arah laras dan dilengkapi dengan tapak kaki, pemanasan, pengudaraan, dan fungsi urut 10 mata. Tiga 50   KW Pengecas cepat wayarles juga berada di atas kapal. D9 boleh didapati dalam lima warna: Chung Ya Lan, Malam Hitam, Sunshine, Cangji Grey, dan Gold Light Morning.

Spesifikasi
-----------

D9 didasarkan pada struktur E-platform 3.0 BYD sebagai BEV, dan struktur DM-I sebagai kenderaan hibrid. Model hibrid mempunyai julat memandu antara 945 dan 1040 & nbsp; km, dengan 190 & nbsp; km julat elektrik tulen, dan menawarkan sehingga 80 & nbsp; kw dc cepat mengecas dengan penggunaan bahan api sebanyak 6.2 liter per 100 & nbsp; km. Kuasa berasal dari enjin petrol turbocharged 1.5 liter yang dikawinkan dengan motor elektrik di sistem hibrid elektrik DM-I EHS170 dan perhimpunan hibrid belakang 3-dalam-1. Julat memandu untuk versi elektrik tulen ialah 620 & nbsp; km dengan kuasa pengecasan maksimum 166 & nbsp; kW dan bateri LFP dengan kapasiti 103 kWh.

* Denza D9 DM-iDenza D9 DM-i
* Denza D9 EVDenza D9 EV
Filem **Mabok Kepayang** (ejaa baru: **Mabuk Kepayang** merupakan sebuah filem Melayu yang diterbitkan di Malaysia pada 1962. Filem Mabuk Kepayang diterbitkan dalam bentuk filem hitam putih tanpa warna.

Filem Mabuk Kepayang mula ditayangkan pada 1962 di pawagam seluruh negara. Menampilkan Wahid Satay, Suraya Harun, Zainal Gemok, Aini Jasmin, Siti Tanjung Perak dan ramai lagi.

Pengarah
--------

Filem Mabuk Kepayang diarah oleh pengarah Hussein Haniff pada 1962.

Ringkasan
---------

Hubungan Hassan dan Aminah tidak direstui oleh keluarga mereka. Ibu Hassan dan bapa Aminah sering bersengketa. Hassan terpaksa meninggalkan kampung. Pada masa yang sama, seorang pemuda bernama Ahmad cuba memikat Aminah tetapi tidak diendahkannya. Adik beradik Aminah membantu menghalang niat jahat pemuda tersebut. Sekembalinya Hassan dari perantauan, dia cuba merapatkan semula hubungannya dengan Aminah. Tidak berapa lama kemudian, bapa Ahmad yang kaya yang baru pulang ke kampung setelah menguruskan perniagaannya di Indonesia pula terpikat dengan Aminah. Ibu Ahmad yang mendapat tahu hal tersebut cuba menghalang suaminya daripada berkahwin dengan Aminah seterusnya berjaya merapatkan hubungan antara keluarga Hassan dan Aminah.

Pelakon
-------

* Wahid Satay sebagai Hassan
* Suraya Harun sebagai Aminah
* Zainal Gemuk sebagai Ahmad
* Ahmad Sabri sebagai Awang (Ayah Aminah)
* Siti Tanjung Perak sebagai Mariam (Ibu Ahmad)
* Aini Jasmin sebagai Timah (Ibu Hassan)
* Dollah Sarawak sebagai Ali (Ayah Ahmad)
* Minah Yem sebagai Embok (Ibu Melah)
* Abu Bakar Yem sebagai Leman (Adik Aminah)
* M. Babjan sebagai Orang Kampung
* Mak Dara sebagai Orang Kampung

Lihat juga
----------

* Mabuk Kepayang

Pautan luar
-----------

* *Mabuk Kepayang*  di Pangkalan Data Filem Internet (IMDb)
**Muhammad Sajjad bin Kamaruz Zaman** atau lebih dikenali sebagai **Nur Sajat** (lahir 23 Februari 1985) ialah seorang usahawan transgender wanita Malaysia yang berasal dari Perak. Sajat merupakan ikon yang penting dalam isu hak transgender serta LGBT di Malaysia secara am.

Biografi
--------

Nur Sajat dilahirkan dengan alat kelamin kedua-dua jantina, justeru dianggap sebagai interseks. Pada tahun 2013, Sajat menyertai pertandingan kecantikan transgender di Thailand. Pada 2017, Sajat mengisytiharkan dirinya sebagai perempuan sepenuhnya. Sajat menubuhkan syarikat kosmetik sendiri setelah memajukan barangan penjagaan kulit dan suplemen kesihatan serta produk korset yang berjenama Sajat.

Pada January 2021, Sajat ditangkap dan didakwa "menghina Islam" kerana memakai pakaian wanita tradisional di sewaktu majlis keagamaan di premis sendiri pada tahun 2018. Sajat melarikan diri ke Thailand pada Februari 2021, tetapi kerajaan Malaysian memujuk pihak berkuasa Thai untuk menangkapnya. Sajat dibebaskan dengan ikat jamin lalu berpindah ke Australia, di mana dia diberi suaka dan meneruskan perniagaannya.

Rujukan
-------

1. 1 2 3  Head, Jonathan (Nov 19, 2012). "Malaysian transgender woman Nur Sajat: 'I had to run away'". *BBC*.
2. 1 2 3  Barker, Anne (October 22, 2021). "Malaysian transgender entrepreneur Nur Sajat fled her home, family and business in fear for her life. Now she's safe in Australia". *ABC*.
3. 1 2  Chew, Amy (September 27, 2021). "Why is Malaysia so fascinated by Nur Sajat, the transgender tycoon who fled to Thailand?". *South China Morning Post*.
4. ↑  KL, Coconuts (May 10, 2023). "Malaysian transgender celebrity Nur Sajat claps back at critics over showgirl performance". *Yahoo News*.

|  |  |
| --- | --- |
| Ikon tunas | Rencana biografi berkaitan orang Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Allahyarham **Kamariah Noor** atau juga dikenali sebagai *Kamariah Dolmat*, merupakan seorang penyanyi Melayu Asli, era 40-an hingga 50-an yang sering mendendangkan lagu-lagu di radio Malaysia.

Allahyarham Kamariah Noor yang merupakan adik kepada Allahyarham Hamzah Dolmat ini juga banyak menyanyikan lagu dalam pelbagai rentak, antaranya baion, hindustani, joget, kaparinyo, masri dan samba.

Salah sebuah lagu berirama kaparinyo nyanyiannya bertajuk *Bulan Bintang*, dengan berpasangan dengan Ismail. Namun demikian, pasangan asal untuk filem "Tujuan" keluaran Persari Film itu ialah Mustapha Osman.

Sungguhpun Kamariah Noor memulakan karier sebagai penyanyi sekitar tahun lewat 40-an, tetapi beliau lebih popular pada sekitar tahun 1950-an. Beliau mempunyai suara yang boleh dikatakan agak unik.

Biduanita Kamariah Noor banyak menyumbangkan suaranya dalam filem-filem melayu klasik terutamanya keluaran Cathay Keris. Seniwati yang banyak meminjam suara beliau ialah Latifah Omar.

Beliau meninggal dunia pada 23 September 1992 di usia 62 tahun.

Album
-----

* Album Bentan Telani
* Album Kesah Sakuntala

Lagu-lagu
---------

* Kemana Kau Pergi
* Anak Dagang
* Perigi Biru
* Buaiku Laju

Pautan luar
-----------

* [*pautan mati*]
**Tikam** adalah merupakan drama bersiri Malaysia tahun 2021 arahan bersama Michael Ang dan Hadith Omar. Dibintangi oleh Fahrin Ahmad, Ben Amir, Intan Najuwa, Michael Ang, Jasmin Hamid dan ramai lagi. Siri ini memulakan tayangan pada 3 November setiap hari Rabu pada jam 9:30 malam di Astro Ria.

Sinopsis
--------

Situasi di pejabat BD Property dikejutkan dengan penemuan mayat Shahrol di dalam biliknya. Ketika itu hanya ada 6 orang pekerja sahaja termasuklah NJ, Akma, Ed, Ika, Mike dan Sap yang masih berada di pejabat untuk menyiapkan kerja haram mereka iaitu menyonglap wang syarikat dalam sebuah projek perumahan.

Shahrol turut meninggalkan sekeping nota bunuh diri yang menyatakan bahawa dia rasa kecewa akibat dikhianati oleh pekerjanya yang amat dia percayai selama ini. Kegiatan pecah amanah mereka telah sampai ke pengetahuan pihak atasan kerana ada di antara mereka adalah pengkhianat.

Keadaan bertambah panik apabila mereka menyedari bahawa fail merah milik Shahrol yang menyimpan segala bukti penglibatan pecah amanah mereka semua telah hilang. NJ mengambil keputusan untuk mengunci pintu pejabat dan tidak membenarkan sesiapa keluar dari situ selagi pembelot tersebut tidak dijumpai.

Situasi tambah tegang apabila mereka diberitahu satu mesyuarat tergempar di kalangan ahli Lembaga Pengarah akan diadakan pada pukul 5 petang itu.

Pelakon
-------

* Fahrin Ahmad sebagai **Shahrol**
* Ben Amir sebagai **Nik Johan @ (Nj)**
* Intan Najuwa sebagai **Akma**
* Yuna Rahim sebagai **Ika**
* Michael Ang sebagai **Mike**
* Ellyas Abdullah sebagai **Sap**
* Josiah Lim sebagai **Ed**
* Jasmin Hamid sebagai **Madam Joan**

Rujukan
-------

1. ↑   Drama Tikam. MyInfoTaip. Dicapai 2 November 2021
***I Promise Janji Anaqi*** ialah sebuah siri drama televisyen Malaysia 2021 arahan Hadith Omar, dibintangi oleh Sharnaaz Ahmad, Emma Maembong dan Talha Harith. Drama ini memulakan tayangan di Astro Ria bermula 6 Disember 2021 menggantikan *Sihir*.

Sinopsis
--------

Sepanjang Hayla (Emma Maembong) berkahwin, dia sering hidup dalam ketakutan apabila menjadi mangsa keganasan rumahtangga dari suaminya Zafran (Talha Harith). Percubaannya untuk melarikan diri dari suaminya dan memulakan kehidupan baru telah menemukannya dengan Anaqi (Sharnaaz Ahmad), seorang pembunuh upahan yang diburu akibat kisah silam. 

Hayla dan Anaqi jatuh cinta, namun begitu Anaqi sentiasa mempersoalkan sama-ada dirinya itu layak menerima kasih sayang Hayla. Risau akan Hayla sekiranya hubungan mereka diteruskan, Anaqi berjanji untuk memastikan keselamatan Hayla terjamin. 

Mampukah dia mengotakan janjinya itu? Adakah nasib Hayla akan berterusan sebagai mangsa keganasan?

Pelakon
-------

### Pelakon utama

* **Sharnaaz Ahmad** sebagai **Anaqi**
* **Emma Maembong** sebagai **Hayla**

### Pelakon pembantu

* **Talha Harith** sebagai **Zafran**
* **Alicia Amin** sebagai **Intan**
* **Dayana Roza** sebagai **Aisyah**
* **Ellyas Abdullah** sebagai **Luthfi**
* **Zainal Isa** sebagai **Harold**
* **Ferqisha** sebagai **Julia**
* **Isaac Iman** sebagai **Adam**

### Penampilan khas

* Shukri Yahaya sebagai Zero

Rujukan
-------

1. ↑   Drama I Promise Janji Anaqi. MyInfoTaip. Dicapai 18 November 2021
Drama ini Menariknya sesi penggambaran untuk drama ini hampir 50 peratus dilakukan di Okinawa, Jepun. Diselitkan juga seni bela diri karate sebagai warna penceritaan utama.

Sinopsis
--------

Mengisahkan tentang Alisa (Hanis Zalikha) mahu mencari ibu kandungnya yang terpisah sekian lama. Pada suatu hari, Alisa nekad menyertai latihan seni mempertahankan diri karate kerana dia diberitahu, ibunya merupakan seorang juara dalam bidang tersebut. Biarpun tinggal bersama bapanya, Amran, namun dia tidak pernah diberitahu mengenai sejarah silam antara bapa dan ibunya. Sehinggalah rahsia tersebut terbongkar sedikit demi sedikit apabila Alisa telah menyelamatkan seorang lelaki bernama Rykal (Sharnaaz Ahmad).

Rykal adalah merupakan anak kepada Datuk Sherry (Didie Alias) yang juga merupakan kawan baik kepada Amran. Sejak itu, Datuk Sherry kemudian mendedahkan cerita mengenai ibu kandung Alisa yang masih belum ditemuinya. Sewaktu Alisa dihantar ke Okinawa untuk menjalani latihan karate, dia telah berkenalan dengan seorang jurulatih bernama Shun (Shogen Itokazu). Secara tidak sengaja, dia menaruh hati kepada jejaka Jepun tersebut sehinggakan mempunyai musuh bernama Riana. Tanpa disedari, Alisa mendapati salah seorang daripada mereka merupakan adik-beradiknya.

Pelakon
-------

* Hanis Zalikha sebagai Alisa
* Sharnaaz Ahmad sebagai Raykal
* Shogen Itokazu sebagai Shun
* Mustapha Kamal sebagai Amran
* Didie Alias sebagai Dato Sherry
* Kyoko Miyazato sebagai Tomako
* Mimi Lana sebagai Riana
* Natasha Elyzza sebagai Tomako (muda)
* Najua Nasir sebagai Betty
* Alif Hadi sebagai Rizman

Rujukan
-------
Haji **Khasim Abdul Aziz** adalah ahli politik Malaysia berbangsa Melayu dari Parti Islam Se-Malaysia (PAS). Beliau merupakan Ahli Dewan Negeri (ADN) Lembah Jaya, Selangor bertanding di atas tiket PAS pada 2008–2018. Di peringkat parti, beliau merupakan Yang Dipertua PAS Kawasan Ampang.

Keputusan pilihan raya
----------------------

Pada Pilihan Raya Umum 2008, Khasim telah menerima 15,182 undi mengalahkan Datuk Ismail Kijo dari Barisan Nasional yang menerima 12,954 undi. Beliau menang dengan majoriti 2,228 undi.

Pada Pilihan Raya Umum 2013, Khasim telah menerima 25,185 undi mengalahkan Baderisham Jolly dari Barisan Nasional yang menerima 16,472 undi. Beliau menang dengan majoriti 8,713 undi.

Pada Pilihan Raya Umum 2018, Khasim telah menerima 7,358 undi tewas kepada Haniza Mohamed Talha dari Pakatan Harapan yang menerima 22,512 undi. Turut tewas adalah Muhamad Nizam Shith dari Barisan Nasional (7,722 undi) dan Norizwan Mohamed dari Parti Rakyat Malaysia (177 undi ). Hanizah menang dengan majoriti 14,790 undi.

Kafe siber haram dan mesin judi
-------------------------------

Pada bulan Julai 2013, Khasim telah bertanya soalan dalam Sidang Dewan Negeri Selangor tentang tindakan kerajaan negeri untuk membendung kegiatan kafe siber haram atau mesin judi. Exco Kerajaan Tempatan, Kajian dan Penyelidikan, Datuk Teng Chang Khim di dalam jawapan beliau mengakui undang-undang sedia ada kurang berkesan untuk menghalang kegiatan-kegiatan tersebut. Justeru itu kata beliau kerajaan negeri akan membuat kajian untuk menaikkan kompaun, mengenakan hukuman penjara atau merampas harta.

Rujukan
-------


1. ↑
|  |
| --- |
| **Pilihan raya presiden Republik China 2024** |
|  |
|  Republik China – 13-1-2024 |
| **Kini masih ada9hari** |
| Waktu tempatan |

**Pilihan raya presiden Republik China 2024** akan menjadi pilihan raya presiden empat tahun ke-8, yang dijadualkan pada hari Selasa, 13 Januari 2024. Penyandang Presiden Tsai Ing-wen daripada Parti Progresif Demokratik telah dipilih ke jawatan Presiden dua kali berturut-turut sejak 2016 dan oleh itu tidak layak untuk pilihan raya.

DPP yang memerintah telah mencalonkan Naib Presiden Lai Ching-te pada Mac 2023, setelah menjamin jawatan pengerusi parti oleh aklamasi. Dia memilih Hsiao Bi-khim, Wakil ke Amerika Syarikat, sebagai pasangannya.

Pembangkang utama Kuomintang mencalonkan Taipei Baru datuk bandar, Hou Yu-ih, sebagai calon untuk kempen presiden pada Mei 2023. Pada bulan November, Hou memilih bekas Yuan Perundangan (penggubal undang-undang) Jaw Shaw-kong untuk menjadi pasangannya. Parti Rakyat Taiwan telah mencalonkan ketuanya, Ko Wen-je, bekas Datuk Bandar Taipei, yang memilih ahli Perundangan Yuan (penggubal undang-undang) Cynthia Wu sebagai pasangannya, memuktamadkan tiga calon presiden yang telah dicalonkan oleh parti-parti utama. Walaupun sebelum ini mengatakan dia akan menyokong pencalonan Hou, ahli perniagaan Terry Gou mengisytiharkan bidaan bebasnya sendiri pada September 2023, sebelum akhirnya berhenti pada November.

Isu domestik, seperti dasar tenaga, pertahanan negara dan pembangunan ekonomi telah dipaparkan sebagai isu kempen dalam pilihan raya, ditambah pula dengan isu asing yang kebanyakannya berkaitan hubungan Rentas Selat Taiwan dengan Republik Rakyat China, dan hubungan dengan Amerika Syarikat.

Walaupun Kuomintang dan Parti Rakyat Taiwan pada mulanya bersetuju untuk meletakkan tiket bersama pada November 2023, kedua-dua pihak tidak dapat mencapai persetujuan muktamad, dan masing-masing mengumumkan calon naib presiden mereka sendiri pada hari terakhir daripada pendaftaran. Ahli perniagaan jutawan Terry Gou telah menyerahkan tandatangan yang mencukupi untuk melayakkannya menjalankan pilihan raya presiden sebagai calon bebas, tetapi dia kemudiannya mengeluarkan kenyataan pada 24 November yang keluar daripada perlumbaan. 

Pemenang pilihan raya presiden 2024 dijadualkan akan dirasmikan pada 20 Mei 2024.

Rujukan
-------

1. ↑  "Taiwan sets next presidential election for January 2024". *Nikkei Asia*. 11 Mac 2023. Dicapai pada 18 Mac 2023.
2. ↑  "Taiwan sets Jan 13, 2024 for presidential, legislative elections". *Taiwan News*. 10 Mac 2023. Dicapai pada 8 Ogos 2023.
3. ↑  "What You Need to Know About Taiwan's Pivotal Presidential Elections". *United States Institute of Peace* (dalam bahasa Inggeris). Dicapai pada 10 November 2023.
4. ↑  "Analysis | Why Taiwan's 2024 Elections Matter From Beijing to Washington". *Washington Post* (dalam bahasa Inggeris). 31 Ogos 2023. ISSN 0190-8286. Dicapai pada 10 November 2023.
5. ↑  Teng, Pei-ju (24 November 2023). "ELECTION 2024/Business tycoon Terry Gou drops out of presidential race". Central News Agency. Dicapai pada 24 November 2023.
Salinan *Peta Beatus* dari biara *Saint-Sever*, Perancis. Peta menghadap ke timur, dan tidak ke utara seperti dalam kartografi moden. Oleh sebab itu peta dikatan 'terhala'.
**Peta Beatus** atau **Peta Beatine** ialah satu daripada karya kartografi terpenting Eropah pada Zaman Pertengahan. Pada asalnya ia dilakar seorang rahib Sepanyol, Beatus dari Liebana, berlandaskan kisah-kisah yang diceritakan Saint Isidore dari Seville, Ptolemy dan Bible. Peta Beatus juga menjadi konsep **Peta T-O** (Latin, *orbis terrarum*, orb atau bulatan tanah-tanah). 

Tujuan utamanya bukan menggambarkan kartografi tepat dunia tetapi menggambarkan *Diaspora of the Apostles*.

Pandangan dunia dari sudut orang Eropah
---------------------------------------

Mengikut rujukan utama Beatus, Bible khususnya *(Book of Genesis)* Bumi dikatakan satah (rata), bagi menampung kekubah langit, di mana Matahari, Bulan, dan banyak lagi badan-badan bercahaya yang lain seperti bintang dan planet, bergerak. Terdapat dua jenis kumpulan air: *Air di atas*, yakni cakerawala, yang diterkandung di dalam kekubah langit dan yang kadangkala, apabila pintu banjir dibuka, jatuh ke Bumi sebagai hujan, dan *air di bawah* yang menjana sungai, anak sungai dan kumpulan besar air masin.

Dalam *Mapa Mundi* ini, dunia dibayangkan sebagai satu cakera yang dikelilingi lautan. Dunia dibahagika kepada tiga benua: Asia, Afrika dan Eropah. Longgokan benua dipisahkan oleh sungai dan lautan dalam seperti: Mediterranean (Eropah-Afrika), Sungai Nil (Afrika-Asia) dan Bosporus serta Lautan Aegean (Eropah-Asia). Ditengah-tengah dunia terletak Baitulmuqaddis yang dianggap suci oleh penganuat agama Yahudi dan Kristian.

Rujukan
-------

1. ↑  Manuskrip ini dikarang ca. 1050 M di bawah arahan ketua biarawan, Gregori de Montaner
***Lembing Awang Pulang Ke Dayang*** merupakan sebuah filem hikayat cereka. Filem ini telah ditayangkan pada 22 Oktober 2009. Filem ini unik kerana berasaskan sebuah buku tulisan Cikgu Shaharom Husain yang merupakan seorang ahli sasterawan terkenal dan juga pakar sejarah negeri Johor. Kisah asal Lembing Awang Pulang Ke Dayang adalah sebuah legenda negeri Johor dan ia di katakan benar-benar terjadi pada tahun 1776 di kawasan yang kini didirikan Parit Raja, Muar. 

Dikatakan bahawa seperti kebanyakan legenda tragedi lain, kisah ini ada sumpahannya yang tersendiri. Sebelum filem ini di buat oleh penerbit, dikatakan bahawa telah terdapat usaha untuk menghidupkan kembali kisah ini melalui teater dan drama TV. Semua usaha-usaha ini banyak menghadapi masalah, drama TV tersebut dikatakan sampai kini belum ditayangkan. Filem ini juga dikatakan menempuhi banyak halangan dan tertangguh beberapa kali.

Sinopsis
--------

Templat:Spoiler
Filem ini diilhamkan daripada kisah 'Lembing Awang Pulang Ke Dayang' yang merupakan sebuah hikayat di hujung kurun ke-18 yang berlaku di Johor. Ia mengisahkan pengembaraan Awang selama tiga tahun bagi menyempurnakan adat untuk mengahwini kekasih hatinya. Dalam pengembaraan Awang, dia mula memahami erti hidup dan mempelajari sejarah kebesaran keluarganya. Dia juga bertemu beberapa watak di mana dia mampu menimba ilmu, menjalin persahabatan dan menerima penghormatan. Sepeninggalan Awang, hati tunangnya Dayang cuba dicuri oleh Bachok dengan bantuan guru silatnya, Panglima Merah, bekas ketua lanun yang amat digeruni di perairan laut Melaka. Setelah menempuh pelbagai dugaan dan cabaran, Awang dianugerahkan dengan dua bilah lembing pusaka bernama Lembing Laki dan Lembing Bini. Pelayaran Awang membawanya ke pelabuhan Makasar di mana peluang memenuhi cita-citanya tersedia. Adakah cintanya masih setia bila digoda wanita Belanda? Di kota Goa, dapatkah dia menemui citra keturunannya? Hikayat ini terkenal kerana peristiwa berdarah yang meragut 99 nyawa. Saksikan kesudahan filem ini - adakah tragedi ini padah akibat adat janji yang dimungkiri atau angkara nafsu dendam yang tersimpan?

Lakonan
-------

Kuswadinata melakonkan watak Pak Long di dalam filem ini.
* Farid Kamil - Awang (Pelakon Utama)
* Siti Elizad - Dayang (Pelakon Utama)
* Zul Huzaimy - Bachuk (Pelakon Utama)
* Lynette Ludi - Claudia (Pelakon Utama)
* Hattan : Panglima Merah (Pelakon Pembantu)
* Aziz M.Osman - Dekar Agas & Raja Muda Bugis (Pelakon Pembantu)
* Kuswadinata - Pak Long (Pelakon Pembantu)
* Uji Rashid - Mak Long (Pelakon Pembantu)
* Dato' Mustapha Maarof - Pak Ngah (Pelakon Pembantu)
* Khir Rahman - Nakhoda Galigor (Pelakon Pembantu)
* Datin Hajah Rosnani Jamil : Mak Ngah (Pelakon Pembantu)
* M. Rajoli - Orang Kaya Aris (Pelakon Pembantu)
* Zainurdin Ismail - Tok Beta (Pelakon Pembantu)
* Tamrin Ibrahim Pendek - Pndek (Pelakon Pembantu

Rujukan
-------

Pautan luar
-----------

* *Lembing Awang Pulang ke Dayang* di Sinema Malaysia Diarkibkan 2009-09-14 di Wayback Machine
* *Lembing Awang Pulang ke Dayang* di Facebook
***Inai Yang Hilang*** merupakan siri drama televisyen Malaysia 2018 arahan Amor Rizan, dibintangi oleh Kaka Azraff dan Aishah Azman bersama-sama dengan barisan pelakon ensembel. Siri ini memulakan tayangan perdana di Slot GlamaDrama NTV7 dari 25 Jun 2018 hingga 20 Julai 2018 menggantikan *Nafas*.

Sinopsis
--------

Mengisahkan tentang sebuah keluarga yang sedang gembira tentang khabar anak sulung mereka, Sara akan mendirikan rumah tangga bersama teman lelakinya, Razif.

Setelah malam berinai, Sara seperti gusar dan ingin memberitahu sesuatu kepada adiknya, Ika. Namun, tidak berkesempatan untuk memberitahu Ika, Sara dan Wan Jamil, iaitu pak cik Sara telah hilang dari rumah pada keesokan harinya.

Suasana rumah itu huru hara kerana panik dengan kehilangan mereka itu. Mulai hari itu, setiap orang menjadi suspek siasatan pencarian Sara dan Wan Jamil. 

Keluarga Razif menyalahkan Wan Jamil yang sengaja melarikan Sara. Pelbagai spekulasi mula keluar di media sosial. Isteri Wan Jamil, Noraini juga tertekan apabila dia mula menerima pelbagai ugutan.

Razif semakin tertekan dengan kehilangan Sara, dan cuba dipujuk oleh Mimi. Razif meminta bantuan orang ramai di laman instagramnya dan menjanjikan hadiah duit

Lagu tema
---------

* Pilu - Taja MUH feat Adi & Kaka

Pelakon
-------

* Kaka Azraff sebagai Ika
* Aishah Azman sebagai Sara
* Ikmal Amry sebagai Nadim
* Ben Amir sebagai Razif
* Syainie Aida sebagai Mimi
* Wilma Muhammad sebagai Wan Zaleha
* Arash Mohamad sebagai Ahmad
* Dynas Mokhtar sebagi Noraini
* Edika Yusof sebagai Wan Jamil
* Ridzuan Hashim sebagai Zainal
* Nor Aliah Lee sebagai Mastura
* Fikhree Bakar sebagai Badri

Rujukan
-------

1. ↑  "Drama Inai Yang Hilang (ntv7)". MyInfotaip. 25 Jun 2018.
Ahmed II
**Ahmed II** (bahasa Turki Uthmaniyyah: احمد ثانى *Aḥmed-i sānī*) (25 Februari 1643 – 1695) adalah Sultan Empayar Uthmaniyyah dari 1691 sehingga 1695. Ahmed II adalah putranda Sultan Ibrahim I (1640–48) dari permaisuri ke-3 baginda Haseki Muazzez Hatice Sultan iaitu menggantikan saudaranya Suleiman II (1687–91) pada 1691. Nenda baginda ialah Valide Kosem Sultan, lebih dikenali sebagai Büyük Valide Sultan, iaitu Sultana yang paling berkuasa dan terkuat memerintah seluruh Empayar Uthmaniyah dengan kawalan tertinggi selama 30 tahun.

Tindakan Ahmed II yang banyak diingat adalah pengangkatan Mustafa Köprülü sebagai raja muda. Hanya beberapa minggu setelah kenaikannya Empayar Uthmaniyyah mendapat kekalahan besar dalam Pertempuran Slankamen dari Austria di bawah Ludwig Wilhelm dari Baden dan dipukul ke Hungary. Selama 4 tahun masa pemerintahannya bencana demi bencana terus melanda negerinya, dan pada 1695 Ahmed II meninggal, lelah akibat penyakit dan kedukaan. 

|
|  |
| Didahului oleh**Suleiman II** | **Sultan Uthmaniyyah**1691–95 | Diikuti oleh:**Mustafa II** |

| * l
* b
* s
Senarai Sultan Empayar Uthmaniyah mengikut era |
| --- |
| Penubuhan (1299–1453) | 
 Osman I **·**  Orhan **·**  Murad I **·**  Bayezid I **·**  Mehmed I **·**  Murad II **·**  Mehmed II  |
| Perkembangan (1453–1683) | 
 Bayezid II **·**  Selim I **·**  Suleiman I **·**  Selim II **·**  Murad III **·**  Mehmed III **·**  Ahmed I **·**  Mustafa I **·**  Osman II **·**  Murad IV **·**  Ibrahim **·**  Mehmed IV  |
| Genangan (1683–1827) | 
 Suleiman II **·**  Ahmed II **·**  Mustafa II **·**  Ahmed III **·**  Mahmud I **·**  Osman III **·**  Mustafa III **·**  Abdülhamid I **·**  Selim III **·**  Mustafa IV **·**  Mahmud II  |
| Kemerosotan (1828–1908) | 
 Abdülmejid I **·**  Abdülaziz **·**  Murad V **·**  Abdülhamid II  |
| Pembubaran (1908–1923) | 
 Mehmed V **·**  Mehmed VI  |
**Find My iPhone** (disebut **Find iPhone** di SpringBoard, dan untuk peranti lain **Find My iPad**, **Find My iPod**, atau **Find My Mac**) ialah aplikasi dan perkhidmatan Apple Inc. yang membenarkan pengguna menjejaki lokasi peranti iOS dan komputer Mac dari jarak jauh. Setakat Mac 2013[kemas kini], perkhidmatan ini tersedia untuk iOS 5 atau terbaru dan OS X 10.7.5 "Lion" atau terbaru melalui iCloud. Meskipun bukan aplikasi bawaan, aplikasi ini dapat dimuat turun secara percuma dari App Store untuk peranti iOS yang mengendalikan iOS 5.0 atau terbaru.

Insiden
-------

Pada November 2011, polis Los Angeles, California mampu menangkap suspek kes rompakan bersenjata dengan bantuan Find My iPhone di iPhone curi milik mangsa.

Pada September 2012, dua orang ditangkap di Atlanta, Georgia, kerana menyamun lima wanita sambil mengacukan senjata api. Polis mampu menjejaki mereka dengan Find My iPhone untuk menemui salah satu iPhone curi tersebut.

Lihat juga
----------

* Find My Friends
* iCloud
* MobileMe

Rujukan
-------

1. 1 2 3  "Find My iPhone – iOS App Store". Apple Inc. Dicapai pada March 22, 2012.
2. ↑  Winton, Richard (November 22, 2011). "'Find My Phone' iPhone app leads police to armed robbery suspect". Los Angeles Times. Dicapai pada 28 January 2013.
3. ↑  Etherington, Darrell (14 September 2012). "Find My iPhone Leads To Arrest Of Suspects In Atlanta Armed Robbery Case". TechCrunch. Dicapai pada 28 January 2013.

Pautan luar
-----------

* Find My iPhone – iOS App Store
* Find My iPhone features
Menorah dari koleksi Harry S Truman
**Menorah** (Ibrani: מנורה) merupakan tapak kaki lilin yang bercabang tujuh. Ia merupakan satu perkakasan upacara yang digunakan di Kuil Suci di Baitulmuqaddis. Ia merupakan simbol kepada agama Yahudi hampir 3000 tahun. Menorah merupakan salah satu simbol yang paling lama digunakan oleh orang Yahudi.

Fakta
-----

Bagi membuat menorah, terdapat beberapa keperluan yang perlu dipenuhi, di antaranya:

* Ia perlu dibuat daripada emas tulen.
* Ia perlu dibentuk dengan menukul atau mengetuk.
* Ia perlu dibuat dari satu ketul emas.
* Ia perlu ada tujuh lampu.
* Ia perlu seimbang, dengan satu lampu di tengah-tengah, dan tiga di sebelah kanan dan kiri.

Rujukan
-------

1. ↑  *The Torah For Dummies*: Arthur Kurzweil. mukasurat 99. Wiley Publishing. 2008. ISBN 978-0-470-17345-9

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Jangan dikelirukan dengan 7 Petola Cinta.

**7 Petala Cinta** merupakan sebuah filem drama keagamaan Malaysia 2012 arahan Azhari Zain, dibintangi oleh Aeril Zafrel, Fizo Omar, Diana Amir dan Shima Anuar. Filem ini ditayangkan pada 15 Mac 2012. Kesinambungannya, *99 Kali Rindu* ditayangkan pada 9 Mei 2013.

Plot
----

Kisah mengenai cinta sesama manusia, cinta diantara seorang lelaki dan perempuan, cinta diantara seorang Islam dengan agamanya, cinta diantara seorang ayah dan anaknya, cinta diantara guru dan pelajarnya. Sebuah filem mengenai 7 PETALA CINTA. ATTAR, seorang yang berada dalam kejahilan sehinggalah bertemu dengan ABY IKHWAN, seorang guru di Madrasah Qalbun Salim yang telah mengajar Attar mengenai Islam. Dalam diam, Attar menyimpan perasaaan terhadap SAIDATUL NAFISA namun dia redha apabila Saidatul Nafisa bertunang dengan HAMKA.

Saidatul Nafisa dan Hamka disatukan didalam satu ikatan pertunangan dan akan dikahwinkan sebaik sahaja Hamka pulang daripada menuntut ilmu di Tanah Arab. Ditakdirkan, malapetaka berlaku dan Hamka dikatakan telah meninggal dunia. Saidatul Nafisa meneruskan hidupnya dengan tabah namun Aby Ikhwan, ayah kepada Saidatul Nafisa mahu anaknya itu cepat – cepat mendirikan rumah tangga supaya sinar kebahagian dapat kembali kepada Saidatul Nafisa. HILMA AQILA, adik kepada Hamka juga menuntut di tempat yang sama dengan Saidatul Nafisa.

Hubungan diantara Hilma Aqila dan Saidatul Nafisa seperti adik beradik. Semenjak kematian Hamka, keluarga Saidatul Nafisa menjaga Hilma Aqila seperti anak sendiri. NIDA, seorang wanita yang dipaksa menjadi pelacur oleh ahli keluarganya sendiri telah bertemu dengan Attar dan terdetik rasa suka di hati Nida. Attar cuba untuk membawa Nida kembali ke jalan yang benar, namun Nida mempunyai niat lain terhadap Attar. Ditakdirkan, jodoh Saidatul Nafisa adalah dengan Attar namun pelbagai halangan datang menghalang hubungan mereka. Dapatkah Saidatul Nafisa dan Attar bersatu? Apakah niat Nida?

Pelakon
-------

* Aeril Zafrel sebagai Ahmad Fakhruddin Attar
* Fizo Omar sebagai Hamka
* Shima Anuar sebagai Saidatul Nafisa
* Diana Amir sebagai Hilma Aqila
* Zalif Sidek
* Epy Raja Lawak
* Ustaz Dini Juri sebagai Aby Ikhwan
* Ummi Rosiah
* Puteri Mardiana sebagai Nida
* Zul Suphian
* Wak Di
* Alex Yanz

Kesinambungan
-------------

Rencana utama: 99 Kali Rindu
Kesinambungan filem ini, *99 Kali Rindu* ditayangkan pada 9 Mei 2013 dengan mengekalkan Aeril Zafrel sebagai teraju utama dengan penambahan pelakon baru termasuk Wawa Zainal, Niezam Zaidi dan Afiera Riana.

Rujukan
-------

1. ↑  TAYANGAN FILEM CEREKA TAHUN 2012
2. ↑  Nurezzatul Aqmar Mustaza (11 Mei 2013). 99 Kali Rindu filem penuh emosi Diarkibkan 2018-04-25 di Wayback Machine *Sinar Harian*. Dicapai pada 24 April 2018.

Pautan luar
-----------

* *7 Petala Cinta*  di Pangkalan Data Filem Internet (IMDb)
**TVRI Yogyakarta** (pernah bernama **TVRI Yogja**) ialah sebuah saluran yang terletak di Jalan Hayam Wuruk, dan dimiliki oleh Pemerintah Indonesia

Sejarah
-------

Saluran ini ditubuhkan pada 17 Ogos 1965, dan juga stesen daerah yang pertama di Yogyakarta, Indonesia. Pada masa itu, TVRI Yogyakarta menyiarkan rancangan pidato, yang berkaitan dengan peringatan HUT. Saluran tersebut dikatakan dipimpin untuk membangun Menara Pemancar, sama seperti yang diikuti TVRI Stesen Jakarta Pusat, dibangun dalam bentuk buluh.

Penyiaran
---------

TVRI Yogyakarta mengudara 3 kali dalam 1 minggu yang beroperasi dalam masa 2 jam. Pada masa itu, jangkauan masih terbatas pada kawasan yang dijangkau pemancar, beroperasi dengan kuasa 10 kilowatt, stesen tersebut masih berformat hitam dan putih. Pada tahun 1973, saluran tersebut melakukan siaran dalam masa 1 minggu. Saluran tersebut masih beroperasi 3 jam dan 5 jam. Pada tahun 1974, Doraemon disiarkan apabila telah dikumulasikan dengan penyiar TVRI yang terletak di Jakarta Pusat.

Lihat juga
----------

* TV(RI)
**Dendam Dari Pusara** merupakan sebuah filem Melayu yang diterbitkan di Malaysia pada 1983. Filem Dendam Dari Pusara diterbitkan dalam bentuk filem warna.

Filem Dendam Dari Pusara mula ditayangkan pada 1983 di pawagam seluruh negara. Menampilkan Ahmad Mahmud, Nora Shamsuddin dan ramai lagi.

Pengarah
--------

Filem Dendam Dari Pusara diarah oleh pengarah Ahmad Mahmud pada 1983.

Ringkasan
---------

Dolah, seorang buruh kasar yang cacat kaki sejak kecil mempunyai ilmu luar biasa yang diperolehinya dengan memotong dagu si mati dijadikan minyak. Dolah melakukan kerja ngeri ini dengan bantuan dua orang kawannya, tetapi gagal memenuhi syarat terpenting memulangkan barang-barang yang diperolehi dalam tempoh seribu hari.

Pelakon
-------

* Ahmad Mahmud sebagai Dolah
* Nora Shamsuddin
* Ahmad Marbawi
* Zainuddin Zimbo
* Hilal Azman
* Mariani
* Rashidah Jaafar
* Rozita Rohaizad
* Deen Maidin

Pencapaian
----------

1.

Lihat juga
----------

* Filem Malaysia tahun 1983

Pautan luar
-----------

* *Dendam Dari Pusara[*pautan mati kekal*]* di Sinema Malaysia
Sekolah Kebangsaan Seksyen 7 Kota Damansara merupakan sebuah Sekolah Kebangsaan yang terletak di Seksyen 7, Kota Damansara.

Pada 2016, Sekolah Kebangsaan Seksyen 7 Kota Damansara mempunyai jumlah keseluruhan murid seramai 1600+ orang. Anggaran bilangan guru di sekolah ini adalah seramai 80 orang

Sejarah
-------

Sekolah Kebangsaan Seksyen 7 Kota Damansara yang dahulunya dikenali dengan nama Sekolah Kebangsaan Pusat Bandar Sungai Buloh dibuka pada 1 Januari 1997. Kemudian, namanya ditukar kepada Sekolah Kebangsaan Seksyen 7 Sungai Buloh, seterusnya ditukar lagi kepada Sekolah Kebangsaan Seksyen 7 Kota Damansara kerana 
perubahan nama Pusat Bandar Sungai Buloh kepada Kota Damansara, dan nama tersebut kekal digunakan sehingga ke hari ini,Sekolah ini merupakan sekolah yang pertama memulakan operasi pengajaran di Pusat Bandar Sungai Buloh. Guru Besar pertama yang mencorakkan sekolah ini ialah Allahyarham En. Ali bin Jusoh. Allahyarham telah dibantu oleh 15 orang guru untuk mengendalikan kira-kira 500 orang murid dalam sesi pembelajaran. Pada masa itu juga, terdapat hanya 17 buah bilik darjah yang digunakan.

Selepas pertukaran Allahyarham En. Ali bin Jusoh ke Sekolah Kebangsaan Sungai Pelong, jawatan Guru Besar di sekolah ini disandang oleh En. Abd Rashid bin Mahmudin, bermula pada tahun 1999 hingga tahun 2005. Selepas itu, giliran Pn. Hjh. Jamilah bt. Darman pula diberikan tugas untuk mengepalai jawatan tertinggi di sekolah ini. Pada masa pentadbirannya, Pn. Hjh. Jamilah telah dibantu oleh 4 orang Penolong Kanan, 75 orang guru, 5 orang kakitangan pejabat dan jumlah muridnya pula hampir mencecah 1600 orang.

Sekolah ini mengamalkan sistem pengajaran dan pembelajaran dua sesi, iaitu sesi pagi dan petang. Ia telah diamalkan bermula pada tahun 1998, di mana murid Tahun 1, 5 dan 6 ditempatkan pada sesi pagi, manakala murid tahun 2, 3 dan 4 ditempatkan pada sesi petang. Namun begitu, mulai tahun 2004, perubahan sesi telah dilakukan dengan menukar murid Tahun 1 ke sesi petang, manakala murid Tahun 4 ditukar ke sesi pagi. Keputusan ini dibuat setelah kata sepakat dalam mesyuarat dicapai antara pentadbiran sekolah bersama jawtankuasa PIBG yang bertujuan supaya aktiviti ko-kurikulum dapat diuruskan dengan lebih efisyen oleh pengurusan sekolah. Sehingga ke hari ini, sistem ini masih lagi amalkan.

Pada masa itu, sekolah ini telah dikategorikan sebagai sekolah bandar dan berstatus gred A. Ia telah dirasmikan pada 7 Julai 2007 oleh Pn. Komala Dewi A/P M. Perumal yang merupakan Setiausaha Parlimen Kementerian Pelajaran Malaysia.

Pencapaian Murid Dalam Peperiksaan UPSR
---------------------------------------

2013: 15 orang pelajar mendapat keputusan 5A
2014: 20 orang pelajar mendapat keputusan 5A
2015: 14 orang pelajar mendapat keputusan 5A

Alamat
------

Sekolah Kebangsaan Seksyen 7 Sg. Buloh.
Seksyen 7, Kota Damansara
Selangor, Malaysia
Telefon = 361571273
Fax = 361576901

Pautan luar
-----------

* 

[[Kategori: Sekolah Rendah di Selangor|Seksyen 7 Sg. Buloh.]
***Tercipta Satu Ikatan*** ialah sebuah siri drama televisyen Malaysia 2020 arahan Roslin Sharif dibintangi oleh Aiman Hakim Ridza,Nabila Razali, dan Izzat Mushtaq. Siri ini memulakan tayangan perdana di Slot MegaDrama Astro Ria bermula 1 Disember 2020 menggantikan Perempuan Tanpa Dosa .

Sinopsis
--------

Mengisahkan tentang Tengku Eidil (Aiman Hakim Ridza) yang merupakan pengarah kreatif di sebuah syarikat pengiklanan terkemuka dan sedang bercinta dengan Marsha Gordon (Rubini Sambanthan). Namun, detik hatinya untuk berubah ke arah ukhrawi membawanya jauh dari rancangan untuk berkahwin dengan Marsha. Nadia (Nabila Razali) ialah seorang penghantar makanan untuk sebuah kedai makan yang dimiliki oleh kawan baiknya, Rostam (Izzat Mushtaq). Dalam masa yang sama, Nadia turut menyimpan hasrat untuk bergelar jurufoto profesional.

Takdir menemukan mereka berdua apabila pada suatu petang semasa sedang menghantar makanan, Nadia berhenti di tepi jalan dan Eidil terlanggar lopak air lalu menyebabkan ia terkena pada Nadia tanpa sengaja. 

Nadia yang degil dan ceria pada luarannya sebenarnya menyimpan beban dan kesedihan yang hanya mampu dipendam kerana tertekan dengan kesibukan kerja demi mencari rezeki untuk menampung perbelanjaan keluarganya di kampung semenjak bapanya dipenjarakan angkara Nadia sendiri. 

Eidil juga tidak kurangnya, keadaan di rumahnya berantakan kerana adik tirinya Fetri yang sering bermasalah. Fetri mencemburui dan berdendam dengan Eidil kerana dia juga mencintai Marsha pada masa yang sama. 

Eidil mula mendekati Nadia kerana tertarik dengan perwatakannya. Sedikit sebanyak Eidil semakin banyak berubah ke arah yang lebih baik, seperti yang diharapkan oleh bapanya Tengku Alauddin (Shah Rezza). 

Walaupun cuba untuk mengelak dari Eidil, Nadia terkejut apabila kursus fotografi yang dihadirinya rupanya diketuai oleh Eidil yang juga merupakan seorang jurufoto terkenal. Marsha pula semakin gilakan Eidil dan mula menyiasat tentang Eidil dan Nadia. Sedikit demi sedikit rahsia kehidupan Rostam yang sudah lama mencintai Nadia mula berasa cemburu pada Eidil, namun dia akur yang dia perlu meraih cinta Nadia dengan cara yang adil.

Pelakon
-------

* Aiman Hakim Ridza sebagai Tengku Eidil
* Nabila Razali sebagai Nadia
* Izzat Mushtaq sebagai Rostam
* Rubini Sambanthan sebagai Marsha
* Aedy Ashraf sebagai Fetri
* Bella Dowanna sebagai Nabila
* Hasmira Azmi sebagai Sofea
* Syahir Shafein sebagai Reza
* Adam Malek sebagai Nabil
* Shah Rezza sebagai Tengku Alauddin
* Mas Anizan sebagai Engku Zulaikha
* Chiwan Chilok sebagai Malek

Rujukan
-------

1. ↑   Drama Biar Mereka Cemburu MyInfotaip 30 November 2020. Dicapai 1 Disember 2020.
**Sekolah Menengah Kebangsaan Bandar Tun Hussein Onn 2** atau nama ringkasnya *SMK Bandar Tun Hussein Onn 2*, merupakan sebuah Sekolah Menengah Kebangsaan yang terletak di Persiaran Suadamai, Bandar Tun Hussein Onn.

Pada 2009, Sekolah Menengah Kebangsaan Bandar Tun Hussein Onn 2 memiliki 1258 pelajar lelaki dan 1195 pelajar perempuan, menjadikan jumlah keseluruhan murid seramai 2453 orang. Ia mempunyai seramai 144 orang guru.

**Sekolah Menengah Kebangsaan Bandar Tun Hussein Onn 2** beroperasi penuh pada 2 Januari 2004. Pembinaan sekolah ini meliputi seluas 13.75 ekar dan mempunyai 4 blok bangunan sekolah.

Sejarah
-------

SMK Bandar Tun Hussein Onn ditubuhkan pada Disember 2003 dan memulakan sesi pertama pada 1 Januari 2004. Pengetua pertama adalah Datin Azmah Abd Aziz. Beliau berkhidmat bermula Januari 2004 dan tamat perkidmatan pada Disember 2007 (bersara).

Sekolah ini terdiri daripada empat blok bangunan tiga tingkat. Sekolah ini mempunyai sesi berganda; sesi pagi bermula dari jam 7.20 pagi dan berakhir pada 1.05 petang. Sesi petang, yang bermula pada tahun 2006, bermula pukul 1.05 malam hingga 6.45 petang.

Pada tahun 2009, dua blok bangunan baru telah siap.

Majoriti pelajar berasal dari SK Bandar Tun Hussein Onn, SK Bandar Tun Hussein Onn 2, SK Alam Damai, SK Desa Baiduri, SK Cheras Jaya 1 dan SK Batu Sembilan.

Identiti Sekolah
----------------

### Visi

Beriltizam melahirkan pelajar yang berdaya maju, berfikiran kreatif, berakhlak mulia dan berketrampilan dalam masyarakat berilmu.

### Misi

* sentiasa menghayatai budaya cemerlang
* memantapkan pengurusan akademik
* berusaha membudayakan akhlak mulia
* berusaha meningkatkan budaya akademik melalui pengajaran dan pembelajaran yang efektif dan berkualiti
* berusaha mewujudkan persekitaran sekolah yang harmoni dan menarik
* berusaha ke arah kecemerlangan kokurikulum melalui pendekatan inovatif

### Matlamat/Objektif

Melahirkan pelajar yang beriman, berakhlak mulia, berilmu, berketerampilan dan sejathera yang sesuai dengan falsafah pendidikan negara.

### Lagu Sekolah:-

Sekolahku yang tercinta   

Menjana ilmu dan wawasan  

Ku usaha hingga berjaya  

Mengejar cita mulia  

  

Sekolahku yang tercinta  

Kami semua berjanji  

Memperkasakan sekolah  

Jadi kebanggaan kita  

  

Berilmu dan berwawasan  

Akhlak mulia iltizam  

Menjadi warga bestari  

Penjana globalisasi  

  

Bersama meningkatkan   

Cemerlang sekolah kita  

Bersatu bergangdingan  

Menuju persada bangsa

Alamat
------

Sekolah Menengah Kebangsaan Bandar Tun Hussein Onn 2
Persiaran Suadamai, Bandar Tun Hussein Onn
Selangor, Malaysia
Telefon = 390766753
Fax = 390763467

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

*
**Kabupaten Majene** ialah sebuah kabupaten di wilayah Sulawesi Barat, Indonesia. Ibu kota kabupaten ini terletak di Kota Majene. Kabupaten ini memiliki keluasan wilayah 947.84 km² dan berpenduduk sebanyak 138,825 orang.

Kabupaten Majene mempunyai posisi wilayah yang strategik, terletak sekitar 302 km sebelah utara Kota Makassar. Kabupaten ini dilengkapi dengan terminal induk dan terminal pembantu, sarana pelabuhan seperti pelabuhan Majene di kecamatan Banggai, Pelabuhan Palipi di kecamatan Sendana serta Pelabuhan Laut yang ada di kecamatan Pamboang dan kecamatan Malunda. Kabupaten Majene juga didukung dengan keberadaan sarana perdagangan berupa pasar kekal dan pasar darurat.

Pautan luar
-----------

* (Indonesia) Kabupaten Majene

| * l
* b
* s
Kabupaten Majene, Sulawesi Barat |
| --- |
| Kecamatan | 
Banggae •
Malunda •
Pamboang •
Sendana
 | Lambang Kabupaten Majene |

| * l
* b
* s
Sulawesi Barat |
| --- |
| Ibu kota: Mamuju |
| Kabupaten | 
Majene •
Mamasa •
Mamuju •
Mamuju Tengah •
Pasangkayu •
Polewali Mandar
 | Lambang Provinsi Sulawesi Barat |